SELETUSKIRI

# Üldandmed

Käesoleva projektiga on lahendatud Roiu aleviks, Kastre vallas, valguskaabli ühendus ELA SA sidetrassist ja valguskaabli paigaldamine olemasolevatele õhuliini mastidele.

Projekti koostamisel olid aluseks:

* Elektrilevi OÜ tellimus 1499
* ELA SA tehnilised tingimused TT1415TR
* Kõik Eestis kehtivad standardid ja nõuded.

Projekteeritava telekommunikatsiooni tehnorajatise alusplaanina on Kirjanurk OÜ poolt 29.03.2021.a koostatud töö nr 5268G "Geodeetiline alusplaan", millele on kantud Riigi Maa-ametist väljastatud katastriüksuste piirid.

Kinnistute omanikud on selgitatud välja kinnistusraamatu väljavõtetega, juriidiliste omanike volitatud esindajad B-kaardi väljavõtetega.

Projekteeritud side liinirajatis on esitatud asendiplaanil M1:500 ( joonis 1).

# Olemasolev situatsioon

Roiu alevikus Tõrvandi-Roiu-Uniküla tee ääres on olemasolev sidekapp 067J02, milles kaablimuhv 067M11.

Roiu alevikus on olemasolevad Elektrilevi OÜ`le kuuluvad õhuliini mastid.

# Projektlahendus

Käesoleva projektiga on ette nähtud Enefit Connect OÜ sidekapi ühendus valguskaabliga ja valguskaabli paigaldus olemasolevatele õhuliini mastidele Roiu alevikus:

* Enne tööde algust teha tööfrondi mõõdistustööd ja täpsustada kõikide kommunikatsioonide kõrgusmärkide ja asukoha tuvastamiseks looduses.
* Alates ELA SA sidekapist 067J02 rajada sidetrass 4-avalise multitoruga 14/10mm projekteeritud Kesktänav 1 õhuliinini pinnases ja edasi trass õhuliinil.
* 24-kiuline kaabel puhuda sidekapis 067J02 paiknevast muhvist 067M11 projekteeritud sidekappi Roiu alajaama juures.
* Sidekappi 067J02 jätta kaablivaru 15m ja projekteeritud sidekappi 10m
* Kaabli ühendamiseks muhvi 067M11 tuleb Enefit Connect OÜ'l tellida ELA SA’lt

arendustöö tellimus A. Vajadusel lisada muhvi plaate juurde või vahetada muhvi vastu, mis

tagab võimaluse 96 kiu ühendamiseks.

* Kiudude keevitamine teostada vastavalt kiudude jaotusskeemile (väljastatakse koos

arendustööga A).

* ELA SA sidevõrguga seonduva sidetrassi teostusjoonis või kulgemise skeem edastada ELA SA’le koos arendustööga A andmebaasi ELA-12 vahendusel.
* Projektiga on ette nähtud olemasoleva Männiste katastriüksuse juures paikneva õhuliini ühendamine multitorustikuga pinnases Kesktänav 1 õhuliiniga.
* Peale sidetrassi paigaldamist tihendada trassi paigaldusjälg ja taastada eelnev olukord.

3.1 Juhised ja nõuded

Projekteeritud sidetrassi paigaldussügavus haljasalal on 0,7m, v.a. riigitee maaüksusel, kus paigaldamissügavus peab olema 1,2m. Ristumisel sõiduteega on sidetrassi paigaldussügavus 1,0m ja ristumisel riigiteega on sidetrassi paigaldussügavus 1,5m.

Õhuliini min gabariit ristumisel riigiteega on 7,0m ja valla teega 5,5m maapinnast, kui gabariit ei anna välja, tuleb olemasolevaid kaableid tõsta/ vahetada post kõrgema vastu/ kasutada posti pikendusi.

# Projekteerimis- ja töövõtu piirid

ELA SA piiritluspunkt on sidekaev 080K78.

Projekteeritud sidetrass jääb Enefit Connect OÜ omandisse.

Projekteeritav õhuliin jääb Enefit Connect OÜ omandisse (olemasolev kasutusala). Lõpptarbija tarbijaühendus jääb alates kinnistu piirist maaomanikule.

# Lubatud kõrvalekalded projekteeritud trassidest

Enne ehitustööde algust tuleb projekteeritud trassid maha märkida täpses vastavuses projektile. Ehitustööde käigus ilmnevate ettenägematute asjaolude puhul on lubatud projekteeritud trassist kõrvale kalduda ±0,5m ulatuses välja arvatud **Riigitee alusel maal, kus ei ole kõrvalekalded lubatud** . Ühelgi juhul ei tohi kõrvalekalle ulatuda kõrvaloleva maaüksuse piiridesse ja Teiste maa-aluste ja maapealsete kommunikatsioonide olemasolul kaablitrasside piirkonnas peavad olema tagatud normidekohased kaugused (kujad).

# Üldised nõuded ja juhised liinirajatise ehitamisel

## Liinirajatise (maakaablitrassi) tähistamine

Kaablikanalisatsiooni trassi asukoht pinnases tähistatakse selle kohale 20-30cm kõrgemale paigaldatud hoiatuslindiga. Trassi käänupunktid, kaitsetoru otsad ja lõikumiskohad teise tehnovõrguga (väljaarvatud kinnisel meetodil ehitatavad lõigud) tähistada elektroonilise pallmarkeriga, paigaldades markerit 15cm kõrgemale tähistavast objektist.

## Kaevetööde teostamine

Enne kaevetöid täpsustada olemasolevate maa-aluste kommuni­katsioonide asukohad looduses ja vajadusel kutsuda juurde kommunikatsioonide valdajad. Kaevetööde käigus ilmnenud kommunikatsioonide teisitipaiknemisest informeerida valdajat ja lahendada olukord koos viimase esindajaga.

Lõikumisel kommunikatsioonitrassidega otsustatakse alt- või ülevalt läbimineku kasuks koostöös trassivaldajaga. Trassi paigaldamisel mehhanismidega kaevata lõikumiskohad kommunikatsioonitrassidega eelnevalt käsitsi lahti ning seejärel paigaldada trass läbi lahti kaevatud koha.

Maa-aluste ja maapealsete kommunikatsioonide kaitsevööndis kaevetööde teostamisel juhinduda Majandus- ja taristuministri 25.06.2015. a määrusest nr 73 „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“. **NB!** **Kommunikatsioonitrasside kaitsevööndis teostada kaevetööd käsitsi**, vt ärakirjad kooskõlastusest.

Kui geodeetilisele alusplaanile märgitud trassid on orienteeruvad ja kaevetööde ajal ei avastata eelnimetatud trasse, siis liinirajatise tähistamine lõikumiskohtades ei ole vajalik, kuna see ei pruugi kajastada reaalset situatsiooni.

## Teekatted ja haljastus

Peale kaevetöid ja side liinirajatise ehitamist taastada rikutud haljasmaa ja teekatted vähemalt olemasoleval tasemel. Rikutud teepeenarde taastamisel ei tohi kasvupinnas jääda kõrgem kui olemasoleva tee tasapind.

Korrastada ja taastada riigiteemaal haljastus kasvumulla ja murukülviga vastavalt **„Teetööde tehniliste kirjelduste“ peatükkis nr 9** – Maastikukujundustööd, toodud kvaliteedinõuetele.

## Tööde dokumenteerimine ja järelevalve

Teostatud tööde kohta koostada teostusjoonis(ed) ja kaetud tööde aktid. Kõrvalekalded projektist fikseerida vastavates protokollides ja koos­kõlastada ehitusjärelevalvet teostava ametiisikuga

## Töötervishoid ja tööohutus

Tööde teostamisel järgida Eesti Vabariigi töötervishoiu- ja tööohutusalaste õigusaktide nõudeid.

## Tööde kvaliteedinõuded

Ehitustööde teostamisel juhinduda kehtivatest ehitusmäärustest ja –normidest.

## Jäätmekäitlus

Ehitusel tekkivate jäätmete käitlemisel juhinduda omavalitsuse jäätmekäitluse eeskirja nõuetest ning ehitusettevõtja jäätmekäitluse kavast.

# Täiendav informatsioon

Enne projekti väljastamist on teostatud võrdlev visuaalne kontroll piiride võimalike muudatuste suhtes projekteeritud sidetrassidega külgnevatel aladel Maa–ameti maainfoga tutvumise veebileheküljel.

Koostas: Asta Jõeluht

14.05.2021